**De mână cu fericirea**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Visul nopților de vară,

Gândul ce-începea să doară,

Erau despre fericire

Să ne-aducă în simțire.

Zile, luni și ani trecut-au,

Stelele în nopți sclipeau

Peste val de fluturi roșii

Ce spăla-n dorință pașii.

Gândurile și-apoi vise

Cu aripile deschise

Zburau în frânturi de noapte

Către-a fericirii șoapte.

Pe aleea de sub sălcii

Unde frunzele râd păcii

Din grădinile cu flori,

Ne-au cuprins stele-fiori.

De mână cu fericirea

Tot la ea-mi era privirea

Și aripi roșii de fluturi

Ne țineau umerii-alături.

Pașii noștri-n seara caldă

În tăcere se scufundă

Căci a inimii plăcere

Este visu-n înviere.

Mâna mea de-abia atinge

Fericirea ce prelinge

În palma cea tremurândă

Așteptarea în secundă.

Pe o bancă, pe alee,

Sub arțarul în maree,

Mâna fericirii, încet,

Mi-a strâns-o pe-a mea, discret.

Printre frunze, felinare

Luminau arțarul mare,

Cu privirea la copac

Mii de mâini m-au mângâiat.

Fluturi roșii de iubire

Zboară către fericire

Și cu mâna tremurândă

Ating fața ei cea blândă.

De-acum mâna fericirii

E-n arțarul nemuririi

Clipelor din seri de vară

Și în palmă dor strecoară.